CELEX: 62016TN0314
Language: fi
Date: 2016-12-15 00:00:00
Title: Asia T-314/16: Kanne 15.12.2016 – MS v. komissio

27.2.2017   
            
            
               FI
            
            
               Euroopan unionin virallinen lehti
            
            
               C 63/29
            
         Kanne 15.12.2016 – MS v. komissio
   (Asia T-314/16)
   (2017/C 063/40)
   Oikeudenkäyntikieli: ranska
   
      Asianosaiset
   
   
      Kantaja: MS (Castries, Ranska) (edustajat: asianajajat L. Levi ja M. Vandenbussche)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tämän kanteen tutkittavaksi ja toteamaan sen perustelluksi
            
         ja tämän johdosta
   
               —
            
            
               kumoamaan komission 2.2.2016 tekemän päätöksen evätä kantajan oikeus tutustua asiakirjoihin ja tämän epäämisen vahvistamisesta 19.4.2016 tekemän päätöksen
            
         
               —
            
            
               määräämään korvattavaksi komission virheellisestä toiminnasta aiheutuneen aineettoman vahingon, jonka kohtuulliseksi määräksi arvioidaan 20 000 euroa
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL 2001, L 145, s. 43) ja erityisesti sen 2 ja 4 artiklan rikkomiseen.
   Kantajan mukaan komissio on vedonnut tutustumispyynnön hylkäämiseksi kahteen asetuksen N:o 1049/2001 4 artiklassa esitettyyn poikkeukseen, eli yksityiselämän ja yksilön koskemattomuuden suojaan ja tuomioistuinkäsittelyn suojaan. Komissio ei kantajan mukaan ole kuitenkaan osoittanut, että mainittujen asiakirjojen paljastaminen olisi loukannut näissä asiakirjoissa mainittujen henkilöiden yksityiselämän ja yksilön koskemattomuuden suojaa. Mainittujen asiakirjojen sisältämien henkilökohtaisten tietojen toimittaminen oli lisäksi ehdottoman tarpeellista kantajaa vastaan esitettyjen syytösten ymmärtämiseksi. Ilman tätä mahdollisuutta kantajalla ei ole menettelyllistä yhdenvertaisuutta, eikä hän voi valmistella puolustustaan asianmukaisesti. Mahdollisuus tutustua asiakirjoihin ja niiden sisältämiin henkilötietoihin on sitä vastoin tarpeellista, oikeutettua ja oikeasuhteista arvioituna suhteessa hyvän hallinnon, puolustautumisoikeuksien suojelun ja kantajan yksityiselämän kunnioittamisen asettamiin tavoitteisiin. Komissio loukkaa kantajan mukaan paremminkin hänen yksityiselämäänsä, koska se ei käsittele lojaalisti häntä koskevia henkilötietoja.
   Toissijaisesti kantaja väittää, että mainitussa 4 artiklassa olevat poikkeukset voivat estää pyydetyn asiakirjan paljastamisen vain, jos yleinen etu ei oikeuta tätä paljastamista. Hän katsoo, että perusoikeudet ja erityisesti puolustautumisoikeus, voivat muodostaa tällaisen yleisen edun.
   Tutustumispyynnön hylkäämisen vahvistavassa päätöksessään komissio on esittänyt ainoastaan yleisluontoiset perustelut, koska se ei selitä, kuinka oikeudella tutustua osittain asiakirjaan vaarannettaisiin henkilötietojen suojaan liittyvä etu ja asiakirjassa mainittujen henkilöiden yksityiselämä.
   Kantaja katsoo lopuksi, että komission sääntöjenvastaisuudet ovat entistä merkittävämpiä virheitä, koska niistä on aiheutunut kantajalle todellista ja varmaa vahinkoa.